1. PIELIKUMS

Daugavpils valstspilsētas pašvaldības domes

 2024. gada \_\_.\_\_\_\_\_\_\_\_\_\_

 lēmumam Nr.\_\_\_\_\_\_\_\_\_\_

Eiropas Savienības Erasmus+ programmas Pamatdarbības Nr. 1 (KA 1) “Personu mobilitātes mācību nolūkos” skolu sektora aktivitātē KA121 projekta **"Kompetenti un Atbildīgi Skolā (KAS)"** Nr.2024-1-LV01-KA121-SCH-000197090 apraksts

|  |  |
| --- | --- |
| Projekta pieteicējs  | **Daugavpils Zinātņu vidusskola**  |
| Projekta ilgums | *01.06.2024. – 31.08.2025.* (15 mēneši) |
| Projekta mērķis | 1. Paaugstināt skolas darbinieku svešvalodas kompetenci2. Uzlabot darbu ar problēmsituāciju agrīnu atklāšanu, diagnosticēšanu un risināšanu: emociju atpazīšana, paškontrole, pārvarēšanas stratēģijas, lēmumu pieņemšana attiecībās ar vienaudžiem, skolotājiem. |
| Projekta apraksts | Projekta gaitā plānots īstenot 6 (sešas) pedagoģiskā personāla apmācību mobilitātes (kursi), 2 (divas) ēnošanas darbā mobilitātes un 2 (divas) skolēnu grupas īstermiņa mobilitātes saskaņā ar projektā izvirzītajiem mērķiem.Lai skolotāji varētu izpildīt profesijas standarta 5.3. punkta prasības “Sazināties valsts valodā un vismaz vienā Eiropas Savienības oficiālajā valodā. Izteikt un pamatot savu viedokli citā Eiropas Savienības oficiālajā valodā. Viena svešvaloda vismaz B2 līmenī”, projekta dalībnieki, skolēni un skolotāji pilnveidos svešvalodas zināšanas angļu, franču un vācu valodā. Saskaņā ar Daugavpils Zinātņu vidusskolas misiju būt par iestādi, kurā labbūtības vidē tiek sniegta kvalitatīva un konkurētspējīga izglītība un nodrošināti labvēlīgi apstākļi katrai izaugsmei, projektā tiek iesaistīts atbalsta personāls: skolas sociālais pedagogs un skolas psihologs. Plānots, ka viņi apmeklēs kursus un pavadīs skolēnu grupu. Iegūtā pieredze palīdzēs nodrošināt veselīgu un produktīvu mācību vidi visiem iesaistītajiem - gan skolēniem, gan skolotājiem. Īstermiņa skolēnu mobilitātes pārstāvji vēros skolēnu mijiedarbību iekdienā un darbu stundā, dalīsies pieredzē savā un savu skolas biedru izaugsmē ar citu skolu skolēniem, piedalīsies partnerskolas uzņemšanā Daugavpils Zinātņu vidusskolā. Tiks uzaicināti arī vieslektori, kuri sadarbībā ar atbalsta personālu vadīs praktiskās darbnīcas.Projektā ir divi svarīgie posmi: mācību mobilitāšu apmeklēšana, iegūto zināšanu izmantošana darbā un projekta rezultātu izplatīšana.  |
| Projekta izmaksas | 100 % ES Mūžizglītības Erasmus+ programmas atbalsts, kopējais finansējums 34778,00 EUR (trīsdesmit četri tūkstoši septiņi simti septiņdesmit astoņi euro un nulle centi). Daugavpils valstspilsētas pašvaldības priekšfinansējums 2025. gadā 20 % apmērā – 6955,60 EUR (seši tūkstoši deviņi simti piecdesmit pieci euro un sešdesmit centi), kas tiks atmaksāts pēc projekta noslēguma un gala atskaites iesniegšanas 2025. gadā. |
| Projekta mērķa grupa | Projektā tiks iesaistīti 13 skolotāji, 2 skolas atbalsta personāla pārstāvji (sociālais pedagogs un skolas psihologs), 1 administrācijas pārstāvis, 10 skolēnu grupa. Projektā iesaistītie skolotāji piedalīsies apmācības kursos Grieķijā, Itālijā, Spānijā, Maltā, īstenos ēnošanu darbā Vācijā / Čehijā un īstermiņa skolēnu mobilitāti Francijā un Portugālē.  |
| Projekta aktivitātes | - Iegūto kompetenču un pieredzes pielāgošana skolas vajadzībām un izstrādāto mācību materiālu praktiskā izmantošana ikdienas darbā;- Praktiskās darbnīcas emocionālā intelekta attīstīšanai; - Skolas vides izpēte gada sākumā; Skolas vides izpētes rezultātu salīdzinājums ar iepriekšējiem rezultātiem;- ZPD izstrādāšana psiholoģijā un sociālajās zinībās;- Tematisko klases stundu izstrāde sadarbībā ar sociālo pedagogu un psihologu;- Galda spēles izveidošana konfliktu situācijas apspriešanai un pozitīvu lēmumu pieņemšanai; - Semināri un darbnīcas skolēniem par emociju atpazīšanu un paškontroli. |

Daugavpils valstspilsētas pašvaldības domes priekšsēdētājs A. Elksniņš